Iechyd Y Cyhoedd, Cymru RHAN 1 Cyffredinol Enwi, dod i rym a dehongli 1 1 Enw’r Rheoliadau hyn yw Rheoliadau Diogelu Iechyd (Coronafeirws, Teithio Rhyngwladol) (Cymru) (Diwygio) (Rhif 7) 2020. 2 Daw’r Rheoliadau hyn i rym am 4.00 a.m. ar 29 Awst 2020. 3 Yn y Rheoliadau hyn, ystyr y “Rheoliadau Teithio Rhyngwladol” yw Rheoliadau Diogelu Iechyd (Coronafeirws, Teithio Rhyngwladol) (Cymru) 2020 . RHAN 2 Diwygio’r rhestr o wledydd esempt yn Atodlen 3 i’r Rheoliadau Teithio Rhyngwladol Ychwanegiadau at y rhestr o wledydd a thiriogaethau esempt 2 Yn Rhan 1 o Atodlen 3 i’r Rheoliadau Teithio Rhyngwladol (gwledydd a thiriogaethau esempt y tu allan i’r ardal deithio gyffredin), yn y lleoedd priodol mewnosoder— Cuba Singapore . Darpariaeth drosiannol mewn cysylltiad â rheoliad 2 3 1 Mae paragraff (2) yn gymwys pan, yn union cyn 4.00 a.m. ar 29 Awst 2020— a oedd person (“P”) yn ddarostyngedig i ofyniad i ynysu yn rhinwedd y ffaith iddo gyrraedd Cymru o wlad a restrir yn rheoliad 2, neu ar ôl bod mewn gwlad a restrir yn rheoliad 2, a b diwrnod olaf ynysiad P yw 29 Awst 2020 neu ddiwrnod ar ôl y diwrnod hwnnw. 2 Nid yw ychwanegu’r gwledydd a restrir yn rheoliad 2 at Ran 1 o Atodlen 3 i’r Rheoliadau Teithio Rhyngwladol yn effeithio ar y gofyniad i ynysu fel y mae’n gymwys i P, nac ar y modd y pennir diwrnod olaf ynysiad P o dan y Rheoliadau Teithio Rhyngwladol. 3 Mae paragraff (4) yn gymwys pan fo person (“P”)— a yn cyrraedd Cymru am 4.00 a.m. ar 29 Awst 2020 neu wedi hynny, a b wedi bod mewn gwlad a restrir yn rheoliad 2 o fewn y cyfnod o 14 o ddiwrnodau sy’n dod i ben â’r diwrnod y mae P yn cyrraedd Cymru. 4 At ddibenion rheoliadau 7(1) ac 8(1) o’r Rheoliadau Teithio Rhyngwladol, mae’r cwestiwn o ran a yw P wedi cyrraedd Cymru o wlad neu diriogaeth nad yw’n esempt neu ar ôl bod mewn gwlad neu diriogaeth o’r fath i’w bennu, mewn perthynas â gwlad a restrir yn rheoliad 2, drwy gyfeirio at ba un a oedd y wlad yn wlad nad yw’n esempt pan oedd P yno ddiwethaf (ac nid drwy gyfeirio at statws y wlad pan fo P yn cyrraedd Cymru). 5 Yn y rheoliad hwn, mae i “gofyniad i ynysu” yr ystyr a roddir gan reoliad 10(2) o’r Rheoliadau Teithio Rhyngwladol; ac mae cyfeiriadau at ddiwrnod olaf ynysiad P i’w dehongli yn unol â rheoliad 12 o’r Rheoliadau hynny. Hepgor gwledydd o’r rhestr o wledydd a thiriogaethau esempt 4 Yn Rhan 1 o Atodlen 3 i’r Rheoliadau Teithio Rhyngwladol (gwledydd a thiriogaethau esempt y tu allan i’r ardal deithio gyffredin), hepgorer— Jamaica Y Swistir Y Weriniaeth Tsiec . Darpariaeth drosiannol mewn cysylltiad â rheoliad 4 5 1 Mae paragraff (2) yn gymwys pan fo person (“P”)— a yn cyrraedd Cymru am 4:00 a.m. ar 29 Awst 2020 neu wedi hynny, a b wedi bod mewn gwlad a restrir yn rheoliad 4 ddiwethaf— i o fewn y cyfnod o 14 o ddiwrnodau sy’n dod i ben â’r diwrnod y mae P yn cyrraedd Cymru, a ii cyn 4.00 a.m. ar 29 Awst 2020. 2 Mae P, yn rhinwedd y ffaith iddo fod yn y wlad honno, i’w drin at ddibenion rheoliadau 7(1) ac 8(1) o’r Rheoliadau Teithio Rhyngwladol fel pe bai wedi cyrraedd Cymru o wlad neu diriogaeth nad yw’n esempt, neu fel pe bai wedi cyrraedd ar ôl bod mewn gwlad neu diriogaeth o’r fath. RHAN 3 Diwygiadau i’r rhestr o ddigwyddiadau chwaraeon yn Atodlen 4 i’r Rheoliadau Teithio Rhyngwladol Diwygiadau i Atodlen 4 (digwyddiadau chwaraeon penodedig) 6 1 Mae Atodlen 4 (digwyddiadau chwaraeon penodedig) wedi ei diwygio fel a ganlyn. 2 Ym mharagraff 14— a ar ddiwedd is-baragraff (c), yn lle’r atalnod llawn rhodder “;”; b ar ôl is-baragraff (c) mewnosoder— d Matchroom Fight Camp - Gornestau Pencampwriaeth Bocsio. Vaughan Gething Y Gweinidog Iechyd a Gwasanaethau Cymdeithasol, un o Weinidogion Cymru Am 12.15 p.m. ar 28 Awst 2020